โต้งบี้ธปท.ลดดอกเบี้ย
"กิตติรัตน์" บี้ธปท. ลดดอกเบี้ยที่สูงกว่าดอกเบี้ยสหรัฐถึง 9 เท่า
22 มี.ค. 2556

"กิตติรัตน์" บี้ธปท. ลดดอกเบี้ยที่สูงกว่าดอกเบี้ยสหรัฐถึง 9 เท่า
นายกิตติรัตน์ ณ ระนอง รองนายกรัฐมนตรีและรมว.คลัง กล่าวว่า ดอกเบี้ยนโยบายของไทยที่ 2.75% สูงเกินไปและสูงผิดธรรมชาติ  เมื่อเทียบกับอัตราดอกเบี้ยไลบอร์ในตลาดสหรัฐ อยู่ที่ 0.2-0.3% ซึ่งดอกเบี้ยของไทยสูงกว่าถึง 9 เท่า
"เงินไหลเข้ามากอันตรายทำให้ค่าเงินบาทแข็งค่ามาตั้งแต่ที่ระดับ 30 บาทต่อเหรียญสหรัฐ ซึ่งอัตราดอกเบี้ยของไทยสูงเกินไป  จะถูกจะผิดอย่างไร ก็ให้รอดูผลลัพธ์ที่จะเกิดขึ้น” นายกิตติรัตน์ กล่าว
นายกิตติรัตน์ กล่าวว่า การออก พ.ร.บ.กู้เงิน 2 ล้านล้านบาท จะใช้หนี้หมดภายใน 50 ปี ซึ่งการกู้เงินดังกล่าวมีสัดส่วนประมาณ 17% ของจีดีพี แต่เงินกู้ 2 ล้านล้านบาทใ ช้เวลากู้ถึง 7 ปีครึ่ง ทำให้มูลค่าจีดีพีที่อยู่ที่ 12 ล้านล้านบาท เพิ่มขึ้นอีกมาก